Source: http://amintiridespreviitor.forumgratuit.ro/t4624-cum-distruge-dragnea-psd-ce-nu-trebuie-coldea-sa-spuna-inainte-de-congres?highlight=DADDY
Timestamp: 2018-08-16 23:35:27+00:00

Document:
DADDY - Cum distruge Dragnea PSD. Ce nu trebuie Coldea sa spuna inainte de Congres?
Cum distruge Dragnea PSD. Ce nu trebuie Coldea sa spuna inainte de Congres?
Scris de Admin la data de Mar Mar 06, 2018 12:08 am
http://www.ziare.com/liviu-dragnea/psd/cum-distruge-dragnea-psd-ce-nu-trebuie-coldea-sa-spuna-inainte-de-congres-1504676
Liviu Dragnea se indreapta spre victoria care va distruge PSD. Este destul de clar ca domnia sa este pe cale sa obtina exact ceea ce a urmarit de la Congresul extraordinar: o epurare la sange a oricarei farame de opozitie interna in PSD.Sub pretextul unei schimbari de filosofie si echilibrari pe regiuni si genuri, dl Dragnea aranjeaza terenul pentru ca viitorul Congres sa-i livreze o echipa de conducere cam dupa cum arata si Guvernul Dancila, adica oameni de paie, ai sai si ai baronilor cu care regleaza puterea.
Puterea lui Liviu Dragnea se face tandari in destramarea teribilei sarlatanii care se dovedeste programul electoral si de guvernare.Scamatoria combinatiei dintre Legea Salarizarii, revolutia fiscala si noul regim al sporurilor isi dovedeste efectul: desi salariile brute in general au crescut, veniturile nete ale oamenilor au scazut din diferite motive.
Fie pentru ca o compensare totala a mutarii contributiilor ar fi scos salariul brut din noua grila si atunci s-a compensat doar pana la limita maxima a grilei. Fie pentru ca sporurile se calculeaza diferit, au fost plafonate sau au disparut.Puterea lui Dragnea se face tandari pe masura ce se dovedeste ca acelasi om care acuza neinduplecat "statul paralel" statea cu el la masa. Cat de tare il sperie pe Liviu Dragnea devoalarea relatiei sale cu "statul paralel", dupa ce George Maior a inceput sa povesteasca la Comisia SRI, o arata amanarea audierii generalului Coldea, care ar fi trebuit sa aiba loc astazi.Comisia a decis intempestiv amanarea, invocand public o solicitare a generalului care ar fi racit. Un motiv care s-a dovedit o minciuna atunci cand Florian Coldea l-a dezmintit categoric intr-o declaratie pentru Ziare.com: "Nu am nicio problema sa ma prezint oricand in fata comsiei SRI pentru a discuta orice subiect aflat in dezbatere".Mi se pare evident ca pentru Liviu Dragnea era de viata si de moarte ca generalul Coldea sa nu povesteasca inainte de Congres. Asa ca l-a imbolnavit. Oare de ce? Oare ce avea de spus Florian Coldea?Puterea lui Dragnea se face tandari pe masura ce partidul scade in sondaje. Tot mai multe surse politice si din zona caselor de sondare spun ca PSD se prabuseste in sondaje si din decembrie pana acum a pierdut intre 10 si 14 procente. Adica aproximativ un sfert din cele pe care le avea.Cauzele picajului sunt doua: asaltul impotriva justitiei din comisia Iordache si toata topaiala fiscala care a creat nu numai un imens balamuc, ci si scaderile de venituri acum confirmate. Nu am nicio indoiala ca dupa cererea de revocare a dnei Kovesi si dupa ce a iesit la iveala dimensiunea reala a taierilor de venituri trendul s-a accentuat.
Pentru ca Liviu Dragnea le-a mai dat o doza din drogul preferat: anti-justitia: "Mi-a placut discursul lui Liviu Dragnea in CEx, pentru ca de aici intelegem ca mergem mai departe pe traseul pentru care am fost votati, bataia cu statul paralel va continua, vom continua sa schimbam legile de care am vorbit", a explicat Codrin Stefanescu la iesirea din CEx-ul care i-a dat lui Liviu Dragnea tot ce si-a dorit. Si este argumentul care pare sa-l fi facut pe dl Stefanescu sa treaca peste faptul ca si functia sa e scoasa la mezat.In mod evident, Liviu Dragnea le-a promis pesedistilor ca are nevoie de aceasta reconfirmare de putere pentru a duce mai departe batalia cu legile si institutiile, pentru a duce revocarea procurorilor sefi la capat, pentru a termina lucrarea cu alte cuvinte.Si iata ca pentru PSD ura fata de justitie trece peste instinctul de supravietuire politica. De ce spun asta?Pentru ca o continuare a asaltului pe legi si pe institutii va provoca o reactie severa a Comisiei Europene, dupa cum a lasat deja sa se inteleaga Frans Timmermans la Bucuresti. Ea poate insemna taierea tuturor fondurilor pentru Romania, de la cofinantari la subventii. Pana la ultimul euro.Si cand conflictul va deveni major, oare romanii cu venituri taiate de guvern si macinate de inflatie, cu rate la banci majorate oare cui vor da dreptate? Daca PSD mai are vreo indoiala ii recomand ultimul Eurobarometru care arata ca 1 din 2 romani are incredere in Comisia Europeana si doar 1 din 5 in Guvernul de la Bucuresti.PSD se indreapta spre sinucidere politica, organizat, disciplinat si orb, amagit de cel care pare sa-l fi vandut demult in speranta ca doar, doar si-o scapa propria piele. Si cand aventura se va fi incheiat, este posibil ca din cel mai mare partid al Romaniei, care in urma cu un an si ceva castiga alegerile fara drept de apel, sa nu se mai aleaga decat niste aschii.
De ce face PSD congres?
Scris de Admin la data de Mar Mar 06, 2018 12:31 am
De ce face PSD congres? Unii spun: „Pentru că a-nceput să-i fie frică lui Dragnea”. Alţii habar n-au, dar încearcă, la o adică, să-şi tragă un ce profit. Oricum, până când vor afla, cu toţii, care e mersul, au început să vină adeziunile din ţară pentru Dragnea .Din te miri ce, peste noapte, a apărut ideea organizării unui Congres Extraordinar al PSD. Prima impresie: Dragnea vrea să scape de incomozii din BPN, care „au prins iar la limbă; ca un strigoi în întunerec...".Deci, vor fi alegeri, dacă e cazul, pentru funcţiile de la el în jos (preşedinte executiv, vicepreşedinţi, secretar general). „Dacă va fi nevoie voi cere şi eu un vot de reconfirmare” a spus Dragnea.A doua impresie: „E nevoie să stabilim un candidat pentru Cotroceni”, a anunţat Ecaterina Andronescu.Şi, o cerinţă la vârf: ar fi nevoie de câteva modificări importante în statutul partidului.”Eu spun că de frică a convocat Dragnea congresul PSD – a explicat primarul Iaşiului, Mihai Chirica. Se depreciază foarte mult imaginea dumnealui în interiorul partidului şi începe să-i fie frică că îşi pierde sprijinul. (…) Cei care se duc acolo se duc să voteze fiind ştiut dinainte rezultatul. Deci nu cred că va avea probleme, dar nu a dispărut problema. Deci problema deprecierii credibilităţii domniei sale în partid va continua să fie principala sa problemă”.E drept că, după CEx-ul de "liberare" a lui Tudose din fruntea celui de-al doilea guvern PSD, premierul propriu-zis, Liviu Dragnea, nu mai ştia, exact-exact, pe cine contează şi pe cine nu, din cercul apropiaţilor aflaţi pe funcţie.Paul Stănescu declarase, deja, că, fie ce-o fi, pe el să nu mai conteze, că nu mai candidează. Niculae Bădălău îşi trăsese glonţul în cap în noaptea sacrificării fostului premier de complezenţă, vorbind în scris despre împuţinarea democraţiei în partid. Codrin Ştefănescu a mizat „all-in” pe şansa Ecaterinei Andronescu, ameninţându-l, sinucigaş, pe Dragnea, întrucât a crezut că, încă, poate. Consecinţă: de atunci, el e tot mai mic, iar Andronescu, mai nimic, după ratarea ministerului, ratând şi şefia Comisiei parlamentare de Învăţământ, în favoare omului cu genunche de oţel. Băniciou e, în principiu, omul lui Ponta, deci dubios; Tudose „e omul statului paralel”, deci periculos.În consecinţă, în jurul lui Dragnea, multă lume, puţini oameni de încredere. Aşa încât, s-a gândit că, pentru o schimbare în bloc, e perfect un congres.Pe cine ar fi contat, în schimb? Primul care-i venise-n minte fusese Claudiu Manda, şeful Comisiei SRI – tocmai bun pentru scaunul de preşedinte executiv. Apoi, Mihai Fifor, ministru de toată încrederea, care abia opinase, oarecum deconcertant: „Nu ştiu dacă se va cere sau nu un vot de confirmare. Dacă mă întrebaţi pe mine, şi vă rog să o luaţi ca o opinie personală, eu nu cred că preşedintele Dragnea are nevoie de reconfirmare. Preşedintele Dragnea a fost ales în modul cel mai statutar cu putinţă, practic de toţi membrii Partidului Social Democrat. Este un lucru evident că după ce am câştigat alegerile în maniera în care am câştigat-o, preşedintele Dragnea a arătat, dacă mai era nevoie, că PSD este foarte bine coordonat, foarte bine condus şi face o guvernare foarte bună, ia măsuri cât se poate de bune şi în Parlament şi arată că în continuare suntem primii în opţiunile românilor”. De ce nu, chiar şi Adrian Ţuţuianu, devenit mult mai ascultător/obedient după ejectarea de la Apărare. „Eu nu m-am decis. (…) Luni va fi Comitet Executiv Naţional şi vom vedea cu ce teme se convoacă congresul şi apoi voi vedea dacă candidez sau nu”.Ca lucrurile să fie şi mai limpezi, a început să se discute despre câteva schimbări importante în Statut, cea mai importantă vizând schimbarea modalităţii de alegere al preşedinţilor. Aceştia sunt aleşi, în prezent, de toţi membrii partidului, fie la nivel de organizaţii, fie la nivel naţional, în cazul lui Dragnea.Modificarea are în vedere revenirea la fosta modalitate de vot: prin delegaţi.După toate cele întâmplate în ultimul timp, şi pe fondul unei scăderi în sondajele de opinie, Dragnea nu-şi mai permite să se dea pe mâna „tălpii” de partid, posibil derutată. Astfel că i-ar conveni să fie votat de delegaţii care vin la Bucureşti cu lecţia-nvăţată.Deja, la această oră, două organizaţii importante, Braşov şi Constanţa, şi-au exprimat adeziunea faţă de actualul lider al social-democraţilor, evident, urmând să se exprime şi alte mari organizaţii.Sigur, asta numai şi numai dacă va fi cazul.Şi dacă în următoarele ore se vor înscrie în cursa adeziunilor fără drept de apel şi alte organizaţii, e posibil ca Liviu Dragnea să-şi încerce, din nou, norocul, lăsându-se "reconfirmat", în ciuda părerii avizate a lui Mihai Fifor.Cât despre „scoaterea la concurs” a celorlalte funcţii de conducere în PSD – preşedinte executiv, vicepreşedinţi, secretar general şi alţii – eu, personal, dacă aş fi în locul lui Dragnea, m-aş lipsi bucuros, şi aş uita de temă în CEx-ul de luni. Nu văd oportunitatea înlocuirii câtorva umbre rămase atârnând în BPN, rămase, în general, fără vână, cu unii noi, cu sânge în instalaţie şi în imaginaţie.E mai periculos, astăzi, Bădălău, decât ar putea fi Ecaterina Andronescu – şi, dacă e ea, în spate ei e toată echipa lui Ion Iliescu, inclusiv tânărul Ionuţ Vulpescu – sau Marian Oprişan, şeful tuturor baronilor, susţinătorul lui Tudose?E mai năbădăios Bănicioiu, decât actualul secretar general adjunct, Codrin Ştefănescu, omul care „vorbeşte mult şi prost”, cu atât mai ofensiv într-un post de vicepreşedinte?E mai „nevinovată” Firea decât oricare alt vice actual – cu toţi primarii de sector în ariergardă, şi cu Pandele şi armata lui de interese edilice?Şi, oricum, până la urmă n-ar avea nimic de pierdut: Manda şi-a dat în petic după audierea lui Maior la comisie – când a bătut toba despre Dragnea, Kovesi şi statul paralel -, iar Fifor pare cât se poate de ataşat cauzei, şi fărăa fi mobilizat cu vreo funcţie de conducere în partid.Aşa că, de ce şi-ar bate Dragnea cuie-n talpă inutil?E mai pe instinct de conservare să n-o facă, decât s-o facă. Părerea mea.
Despre un non-congres al unui non-partid : intrunirea famigliei PSDaddy de la Sala Palatului
Scris de Admin la data de Mar Mar 06, 2018 1:05 am
https://politicata.wordpress.com/2018/03/06/despre-un-non-congres-al-unui-non-partid-intrunirea-famigliei-psdaddy-de-la-sala-palatului/
https://www.facebook.com/groups/1414229612173477/permalink/2060016534261445/
Asa cum se stie, orice mare famiglie mafiota e compusa din mai multe clanuri si grupuri de interese mai mici care din cand in cand se ciocnesc, asa ca e de datoria nasului sa ii adune in jurul mesei si sa ii impace atunci cand se poate. Cand nu, se poate recurge la lupara sau pe Dambovita, la un denunt bine plasat unde-cui trebuie.
In famiglia mafiota a P.S.Daddy exista mai multe grupuri, fiecare cu agenda si interesele proprii.
– grupul moderat reprezentat de Niculae Badalau, Mihai Tudose, Marian Oprisan, Adrian Tutuianu, baroni vechi, bine infipti in teritoriile pe care le controleaza
– grupul radical antieuropean reprezentat de Codrin Stefanescu, Liviu Plesoianu, Serban Nicolae, lupii tineri care cer acces la functii si diverse ciolane
– grupul masiv al celor marunti care pupa mana nasului solicitand sinecuri marunte pentru famigliile respective – Stanescu, Vasilescu, Manda, etc
Problemele nasului Dragnea Liviu Nicolae sunt insa vechi, multe si imposibil de acoperit cu toate eforturile servitorilor de presa :
– e singurul nas mafiot, condamnat si inculpat pentru frauda cu fonduri europene care conduce un partid socialist european.
– a imbatranit si trage famiglia inapoi. Cota de incredere a lui daddy Dragnea e in cadere libera, ajungand spre 10% , mult sub partid
– inventata lupta cu statul paralel a ajuns sa i se sparga fix in cap lui Dragnea atunci cand comisia SRI amantului Manda, care trebuia sa il audieze pe Coldea Florian, a amanat audierea pana dupa Congresinventand …raceala generalului care presupun ca a ras cu gura plina dezmintind stirea.
Ce ultim argument i-a ramas lui Dragnea ? Lupta cu Justitia, himera pe care o flutura pe la nasul penalilor din famigliile mafiote si pe care acestia o trompetesc non-stop, sa-l auzim pe Ciordin Peremescu, rapid imbunat din declaratiile-i belicoase la adresa nasului don Liviu
Mie mi-a plăcut foarte mult discursul lui Liviu Dragnea în interiorul CExN pentru că de aici înţelegem cu toţii că mergem mai departe pe traseul pentru care am fost votaţi în 2016, adică bătălia noastră cu statul paralel, sistemul ticăloşit creat de Băsescu, va continua.
E totul clar, da ?
Acesta este programul de guvernare scris de un condamnat la 8 ani cu executare care e pastrat in guvernul puscariabil PSDaddy : lupta cu statul paralel, in decursul careia acesti psihopati au reusit sa-si dea jos doua guverne intr-un singur an, sa nu faca un kilometru de autostrada, sa creasca inflatia sau preturile la carburanti si alimente si sa-si planteze o habarnista de Teleorman ca marioneta premier.
Caror specimene de imbecili li se adreseaza aceste mesaje, deduceti singuri…
Scris de Admin la data de Mar Mar 06, 2018 2:44 am
https://marianpopescu.arts.ro/dragnasul-tricolor-si-clanul-sabotilor/#more-2292
Ispita lui Dragnea
Scris de Admin la data de Mar Mar 06, 2018 2:51 am
https://revista22.ro/70269855/ispita-lui-dragnea.html
Dacă nu ajunge la închisoare în lunile următoare, Dragnea va fi tot mai însetat de putere.ereușind să o doboare pe d-na Kövesi în chip di­rect, deoarece e limpede că, după avizul negativ al CSM, președintele Iohannis are toată dezlegarea să refuze „propunerea“ ministrului Justiției, coa­li­ția PSD-ALDE se chinuie să inventeze altceva, pen­tru a scăpa de „inamicul public nr. 1“. Planul suspendării președintelui, fluturat de un an, pare să fi fost abandonat. Într-adevăr, el comporta ma­rele risc de a pune în coliziune directă coaliția cu Uniunea Europeană și în general cu aliații occi­den­tali. Vizita numărului doi al Comisiei UE, Frans Timmermans, probabil că i-a convins pe Drag­nea și pe Tăriceanu că un asemenea demers va fi inacceptabil pentru Comisie și că România va fi penalizată aspru. Se va vorbi din nou, ca în 2012, despre o lovitură de stat, se vor anunța sanc­țiuni, va fi activat probabil Articolul 7. Și într-adevăr, faptul că îl suspenzi pe președinte numai pen­tru motivul că nu acționează așa cum o do­rești, deși acțiunea sa e legală, n-ar putea fi cali­fi­cat altfel decât ca o lovitură de stat, chiar dacă te folosești de parlament pentru a acționa. În plus, insuccesul previzibil al demiterii prin referen­du­mul ulterior ar atârna greu asupra coaliției.
Cred că s-a sperat, până acum, în intimidarea pre­ședintelui, mai ales după campaniile dezlănțuite de Antena 3 și de RTV. S-a sperat probabil și că CSM, și el intimidat, va da un aviz pozitiv cererii lui Tudorel Toader. Nu s-a întâmplat așa, ba chiar modul arogant în care Tudorel Toader și-a pre­zentat cererea de revocare, dar și conținutul aces­teia par să-i fi confirmat pe toți cei care au afir­mat că acțiunea sa e lipsită de temei faptic și juri­dic.
Așadar, se pare că intenția coaliției este acum aceea de a ataca la CCR refuzul probabil al pre­ședintelui Iohannis de a o destitui pe d-na Kövesi, susținând că ar exista un conflict constituțional în­tre Executiv și președinte. Acțiunea n-ar mai putea fi criticată de Uniunea Europeană, care nu s-ar mai putea opune unei decizii a CCR, iar președintele ar fi obligat s-o demită pe d-na Kö­vesi. Totuși, fiindcă liderii coaliției nu sunt siguri de rezultat (demersul este extrem de discutabil, așa cum au arătat-o destui până acum), se pare că au decis să-i lase ministrului Justiției inițiativa, în­cercând să se disocieze formal de orice acțiune a sa. Totuși, acesta nu poate acționa singur, ci are nevoie de o decizie a guvernului, care este un gu­vern politic, așa cum Dragnea nu uită niciodată să ne spună. Pe scurt, indiferent de cine, sub raport instituțional, va avea inițiativa unei acțiuni la CCR (ar putea-o avea și Senatul ori Camera Depu­ta­ților, ori guvernul), răspunderea politică va rămâ­ne a coaliției.
Problema e că d-l Dragnea se pregătește săp­tă­mâ­na asta de un congres extraordinar al PSD, la ca­re, cum se aude, va fi propus candidat al PSD la ale­gerile prezidențiale din 2019. Or, dacă CCR ar admite o eventuală cerere a coaliției de anulare a deciziei președintelui, însăși arhitectura cons­tit­u­țională a statului ar fi profund modificată. Faptul că președintele n-ar mai putea refuza de­mi­terea unui procuror general, asta du­pă ce el deja nu mai poate intra în pro­ce­sul de nu­mire a președinților Înaltei Curți de Casaţie şi Justiție, l-ar împinge mult în direcția unui președinte ceremonial. Ro­mânia ar deveni tot mai mult o republică parlamentară, fie și deghizată sub apa­ren­ța semiprezi­denția­lis­mu­lui. Alegerile pre­zidențiale vor deveni deci des­tul de ire­le­vante, mai ales pentru un poli­ti­cian ahtiat după putere precum Dragnea.
Ce va decide deci Liviu Dragnea? Să se la­se pe mâna lui Tudorel Toader, încercând să „re­zolve“ problemele cu DNA la CCR, cu unele șanse de câștig, fără să riște to­tuși, în caz de eșec, mult mai mult decât în­că o com­pro­mitere a deja compro­mi­su­lui Tu­do­rel Toader? Dacă îi iese, scapă el și par­ti­dul de Kövesi (nu scapă totuși de procesul în curs), dar, prin decizia CCR, fa­ce ale­ge­ri­le prezidențiale relativ irele­van­te și nu mai are rost să se prezinte pe sine drept can­di­dat. Și asta cu atât mai mult, cu cât po­pu­laritatea sa e mică, iar câști­ga­rea aces­tor ale­geri împotriva lui Iohannis, în du­biu. Or, dacă pierde alegerile pre­zi­den­ția­le, Drag­nea e, probabil, terminat ca au­to­rita­te în partid și riscă să o ia, politic vor­bind, pe urmele lui Năstase, Geoană, Pon­ta.
Sau se consolează cu Kövesi încă un an la cârma DNA și mizează în schimb pe câști­ga­rea alegerilor prezidențiale, devenind candidatul oficial al PSD? N-ar fi exclus să vedem la congres un Dragnea „acceptând cu recunoștință“ candidatura din partea PSD, în uralele și aplauzele delegaților.
În acest caz, Dragnea și-ar putea face so­co­­teala că, odată ajuns el președinte, PSD-ALDE vor schimba la ordinul său din nou legile justiției, astfel încât să-i redea puterile pe care le-au refuzat lui Iohannis. Va redeveni un președinte mai puternic și „ju­cător“, poate și sub pretextul că „sta­tul paralel“ nu mai e de actualitate. Ju­decând după oportunismul iresponsabil al politicienilor români, scenariul nu-i im­posibil. Totul este însă ca foștii colegi de partid să accepte ca, odată scăpați de Drag­nea președinte al partidului, devenit președinte al României, să și-l ia în con­tinuare drept jupân. Ceea ce nu-i tocmai sigur. Și, bineînțeles, rămâne loteria ale­gerilor prezidențiale pe care PSD le-a pier­dut sistematic din 2004 încoace.
Oricum ar fi, dacă nu ajunge la închisoare în lunile următoare, Dragnea va fi tot mai însetat de putere. Va fi deci tot mai in­capabil să se țină în limitele prudenței ca­re l-a caracterizat destul de bine până acum și a acțiunii prin interpuși, pe care, deși n-a dorit-o inițial, i-a fost de folos. Va dori, probabil, nu numai păstrarea pu­te­rii pe care o are deja, dar și puterea to­tală; și nu numai puterea totală, dar și man­tia și însemnele ei exterioare – preșe­dinția. Cât timp va mai rezista ispitei can­di­daturii la președinție? Poate că la sfâr­șitul săptămânii vom avea un răspuns.
Congresul lui Daddy
Scris de Admin la data de Mar Mar 06, 2018 2:54 am
https://revista22.ro/70269853/congresul-lui-daddy.html
Dragnea pare că a calculat bine momentul Congresului PSD, scandalul revocării lui Kövesi îi permite să-și consolideze dominația.După vizita lui Timmermans, ale cărui me­saje fără echivoc în ce privește susținerea DNA și penalizarea coaliției de la putere pentru presiunile puse pe justiție erau greu de răstălmăcit la nivel oficial, Dragnea, Dăncilă și Tăriceanu și-au coordonat și temperat declarațiile, lă­sând răspunsul în seama eșa­lonului doi de partid și a vuvuzelelor mediatico-pe­nale. Aceștia au declanșat un „festival“ al an­tie­uro­pe­nismului și au scos din du­lapuri toate aberațiile, de la Soros la stat paralel și alte oculte, care au făcut carieră în ultimul an. Spectacolul a dat astfel răspunsul la în­tre­barea-cheie: vor continua Dragnea & comp. acțiunea de revocare a lui Kövesi, mo­di­fi­că­rile codurilor penale și, în general, sub­or­donarea justiției, chiar și după aver­tis­mentele primite de la Timmermans? Pro­ba­bil că da, pentru că, deși încă nu au de­clanșat un război pe față cu UE, știu că sancțiunile sunt slabe, iar amenințările cu neridicarea MCV nu-i sperie și par să nu dea pe ele prea multe parale.
Trăgând linie, nu sunt semne că vizita lui Timmermans i-a lămurit pe șefii coaliției anti-justiție să-și abandoneze obiectivele, ci doar să activeze un plan B. Primul punct e revocarea lui Kövesi cu mâna Curții Constituționale. Nu e dubiu că ci­neva - Tudorel Toader sau niște „oameni de bine“ (gen Tăriceanu) din parlament - vor invoca la CCR un conflict cons­ti­tu­țio­nal între președinte și guvern, în cazul re­fuzului revocării lui Kövesi. CCR nu doar că a acceptat să facă voia PSD și să taie masiv din atribuțiile șefului statului la nu­mirea președintelui/vicepreședintelui Înal­tei Curți și a procurorilor șefi, dar a lăsat ușa larg deschisă și pentru ciuntirea prerogativelor la revocare. Care prerogative, ne spune CCR, sunt acor­date în virtutea „so­lem­ni­tății actului“, iar „preșe­dintele nu are nicio atri­bu­ţie constituţională expresă care să justifice un drept de veto în această ma­te­rie“, „rolul central în aceas­tă ecuaţie“ avându-l ministrul Justiţiei. Formula aleasă de PSD, al cărei principal avantaj e că ocolește sus­pendarea președintelui, nu are însă o re­zol­vare pe termen scurt. Iohannis poate tra­ge de timp, neavând un termen legal pâ­nă la care să dea un răspuns cererii de revocare, plus că CCR ar putea evita să tran­șeze un conflict politic cu consecințe ma­jore pentru sistemul de justiție și pen­tru poziţia României în UE. Al doilea punct al planului B este cel legat de codu­rile penale. Tăriceanu a spus deja că are finalizat un proiect de „punere în acord a codurilor cu deciziile CCR“ pe care îl va tri­mite la parlament. Șmecheria nu e no­uă, și comisia Iordache lucra, vezi Doam­ne, tot la niște puneri în acord, iar amen­damentele prin care, de exemplu, incul­pa­ții trebuiau anunțați dinainte că vor fi sub supraveghere sau erau desființate ca­me­re­le de luat vederi dintre probe nu aveau nimic de-a face cu vreo decizie a CCR. Șme­cheria e însă cunoscută și la nivelul CE, care, așa cum a transmis Timmer­mans, e mult mai bine „informată“ decât i-ar conveni puterii. Și așa va și rămâne.
Cum pot fi însă aceste strategii de plan B asortate cu Congresul PSD de peste o săp­tămână și cu tot blamucul care îl precede? Dragnea pare că a calculat bine momentul congresului, scandalul revocării prin care a dat semnalul că a făcut tot ce ține de el pentru a scăpa de Kövesi îi permite să-și con­solideze dominația. Noul sistem al ale­gerii vicepreședinților, „opt bărbați și opt femei, pe zone geografice“, îi va asi­gu­ra o garnitură de conducere în ge­nunchi, dar și evacuarea nesupușilor cărora li s-a urcat vedetismul la cap. Codrin Ștefănescu și-a pierdut anticipat funcția și este doar începutul epurării. După avalanșa de ade­ziuni în jurul Prea Iubitului și după aran­jamentele de la CEx-ul de luni, Dragnea nu mai are de gând să ceară un vot de în­credere. „Au fost rezoluţii de susţinere din partea organizaţiilor. Colegii mi-au spus că nu e nevoie şi probabil că nu o să cer.“ A ridicat însă miza: vrea să ob­ți­nă un vot pentru prelungirea cu un an a mandatului de președinte PSD, care „ex­pi­ră“ în 2019, taman înaintea alegerilor pre­zidențiale. Adică în loc de patru ani să fie cinci. Se crede deja șef de stat, se vede trea­ba. Ar fi o situație fără precedent în PSD, ceea ce arată că, totuși, Dragnea nu se simte stăpân pe situație pe termen lung. Motivele? Condamnările care bat la ușă și sondajele de opinie, care în luna ianuarie 2018 îl dădeau cu o cotă de popularitate de doar 10% si arătau că PSD s-a prăbușit la 34%. Ceea ce a făcut-o pe Firea să spună că „partidul se sinucide politic“ și să amenințe cu demisia din funcțiile de con­ducere, dacă nu i se vor livra pro­iec­tele pe care le poftește. A bătut șaua să pri­ceapă cine trebuie. Ceea ce s-a și în­tâm­plat: Dragnea a promis schimbarea secre­ta­rilor de stat și a directorilor din mi­nis­tere deveniți indezirabili pentru singura concurentă serioasă din partid. Normal, una e să o tragi pe tușă pe Andronescu și al­ta să intri în conflict cu Firea și ale ei cote de popularitate.
Dragnea trebuie deci să bată fierul cât mai e cald. Contextul momentului îi e fa­vo­ra­bil, iar la congres va cere, prin interpuși de­sigur, continuarea luptei cu „abuzurile statului paralel“. Adică, planul B. Care va include, spun voci din partid, și „bilanțul“ ce urmează să fie prezentat de Tudorel Toa­der în parlament imediat după congres. Aco­lo va figura la loc de cinste achitarea lui Ludovic Orban, ca exemplu de „abuz“ al DNA. După laudele aduse ministrului TT de către Dragnea, este de așteptat ca la con­gres să se dea undă verde atacării la CCR a refuzului lui Iohannis de a o revoca pe Kövesi. Dragnea are nevoie ca de aer de menținerea subiectului pe agenda pu­bli­că pentru a-și jusifica în ochii partidului utilitatea și determinarea. Speranța pe­na­li­lor chiar trebuie să moară ultima.
Re: Cum distruge Dragnea PSD. Ce nu trebuie Coldea sa spuna inainte de Congres?

References: Articolul 7
 CCR 
 CCR 
 CCR 
 CCR 
 CCR 
 CCR 
 CCR